《满庭芳 绝命词》
清代·丁静兰

万里银波，漏残人尽，寥寥天籁无声。寒窗孤影，独自对残灯。

无限凄凉旧事，细追思、黯黯伤神。问姮娥、何因生我，弱质太凋零。

凋零。当此际、空梁悬影，谁与招魂。但留得者番，身后空名。

此去黄泉前路，杳茫茫、指示无人。惟杖此，一痕冷月，送我去寻亲。

作者简介：字畹芬，武进人，直隶知县承衍女，赵承榖聘室。